http://www.loc.gov/mods/v3 http://www.loc.gov/standards/mods/v3/mods-3-2.xsd
Spomaľovanie globálnej ekonomiky a najmä slovenských obchodných partnerov by malo mierne stlmiť hospodársky rast na Slovensku. Pozitívny ponukový šok rozšírených výrobných kapacít by však mal udržať rast ekonomiky na úrovni približne 4 % v rokoch 2019 a 2020. Po jeho odznení by malo dôjsť k spomaleniu na 3 % v roku 2021. Zamestnanosť by mala naďalej rásť, čo povedie k ďalšiemu poklesu miery nezamestnanosti na historické minimá. Napätie na trhu práce by malo pretrvať a stimulovať tak dynamický rast miezd. Inflácia sa ustáli približne na úrovni 2,6 % v celom horizonte predikcie, k čomu by mali prispievať tak dopytové, ako aj nákladové faktory.